 Jeremaya 13  Nke a bụ ihe Jehova gwara m: Gaa nweta ájị ákwà linin, keekwa ya núkwù, ma ekwela ka mmiri ọ bụla metụ ya.M wee nweta ájị dị ka Jehova kwuru wee kee ya núkwù.Okwu Jehova wee ruo m ntị nke ugboro abụọ, sị:Were ájị ahụ i nwetara, nke i kere núkwù, bilie gaa na Yufretis, zoo ya nebe ahụ, nebe gbawara agbawa na nkume dị elu.M wee gaa zoo ya nakụkụ Yufretis, dị nnọọ ka Jehova nyere m niwu.Ma o ruru na mgbe ọtụtụ ụbọchị gasịrị, Jehova sịrị m: Bilie, gaa na Yufretis were ájị ahụ m nyere gị iwu ka i zoo nebe ahụ.M wee gaa na Yufretis gwuo ala ma were ájị ahụ nebe ahụ m zoro ya, ma, lee! ájị ahụ emebiwo; ọ dịghị ihe ọ bụla a ga-eji ya eme.Okwu Jehova wee ruo m ntị, sị:Nke a bụ ihe Jehova kwuru, Otú ahụ ka m ga-esi bibie ihe Juda ji anya isi, bibiekwa ihe Jeruselem ji anya isi gabiga ókè.Ndị ọjọọ a, ndị na-ajụ irube isi nokwu m, ndị na-eje ije dị ka isi ike nke dị nobi ha si dị, na-esokwa chi ọzọ dị iche iche iji na-efe ha ofufe ma na-akpọrọ ha isiala, ga-adị nnọọ ka ájị ahụ ọ na-adịghị ihe a ga-eji ya eme.Nihi na dị nnọọ ka ájị na-araparasi mmadụ ike núkwù, otú ahụ ka m mere ka ụlọ Izrel dum na ụlọ Juda dum raparasie ike nahụ m, ka Jehova kwuru, ka ha wee ghọọ ndị m, ghọọkwara m aha na otuto na ihe mara mma; ma ha erubereghị m isi.Gwa ha okwu a, sị, Nke a bụ ihe Jehova bụ Chineke Izrel kwuru: A na-agbaju ite ukwu ọ bụla mmanya. Ha ga-asịkwa gị, Ọ bụ na anyị amaghị na a na-agbaju ite ukwu ọ bụla mmanya?Ị ga-asịkwa ha, Nke a bụ ihe Jehova kwuru: Lee, m ga-eme ka ndị niile bi nala a na ndị eze bụ ndị na-anọkwasị nocheeze Devid na ndị nchụàjà na ndị amụma na ndị niile bi na Jeruselem ṅụbiga mmanya ókè.M ga-akụpịa ha, otu onye nahụ ibe ya, ma ndị bụ nna ma ụmụ ha notu mgbe, ka Jehova kwuru. Agaghị m enwe ọmịiko, agaghịkwa m enwe mwute ọ bụla, agaghịkwa m eme ebere wee ghara ịla ha niyi.Nụrụnụ, ṅaakwanụ ntị. Unu adịla mpako, nihi na Jehova ekwuwo okwu.Nyenụ Jehova bụ Chineke unu otuto, tupu ya emee ka ọchịchịrị gbaa, tupu unu akpọbie ụkwụ nugwu mgbe chi jiri. Unu ga na-ele anya ìhè, ma ọ ga-eme ka oké ọchịchịrị gbaa; ọ ga-emekwa ka oké itiri gbachie.Ọ bụrụ na unu anụghị ya, mkpụrụ obi m ga-ebe ákwá nebe zoro ezo nihi nganga unu, bepụtakwa anya mmiri; anya mmiri ga-esikwa m nanya na-asọdata, nihi na a dọrọwo ìgwè atụrụ Jehova nagha.Gwa eze na nwunye eze, sị, Nọrọnụ nebe dị ala, nihi na okpueze mara mma unu kpu nisi ga-ada nala.E mechiwo obodo ndị dị nebe ndịda, nke mere na ọ dịghị onye na-emeghe ha. A dọrọwo Juda dum nagha. A dọrọwo ya nagha kpamkpam.Lelie anya hụ ndị si nebe ugwu na-abịa. Olee ebe ìgwè atụrụ e nyere gị nọ, bụ ìgwè atụrụ gị mara mma?Olee ihe ị ga-ekwu mgbe a ga-elebara gị anya, ebe ọ bụ na gị onwe gị akụziworo ha ihe dị ka ndị enyi ọma gị ndị nọ nakụkụ gị ná mmalite? Ọ bụ na ị gaghị enwe ihe mgbu, dị ka nke nwaanyị na-amụ nwa na-enwe?Mgbe ị ga-asị nobi gị, Gịnị mere ihe ndị a ji dakwasị m? ọ bụ ọtụtụ njehie gị mere e ji yipụ gị uwe mwụda gị; e mesowo ikiri ụkwụ gị ihe ike.Onye Kush ọ pụrụ ịgbanwe akpụkpọ ahụ ya? ka agụ owuru ọ pụrụ ịgbanwe àgwà ọ tụrụ? Ọ bụrụ otú ahụ, unu onwe unu, bụ ndị a kụziiri ime ihe ọjọọ, nwekwara ike ime ihe ọma.Ya mere, m ga-achụsasị ha dị ka ahịhịa ọka nke ifufe si nala ịkpa fesasịrị.Nke a bụ òkè gị, nke m tụrụ atụ nye gị, ka Jehova kwuru, nihi na i chefuwo m, wee na-atụkwasị obi nokwu ụgha.Mụ onwe m ga-ekpoli uwe mwụda gị wụchie gị ihu, a ga-ahụkwa ihe ihere gị,iko ị na-akwa na ubé ị na-ebe dị ka ịnyịnya, omume rụrụ arụ ị na-eme nịgba akwụna. Ahụwo m ihe arụ gị nelu ugwu nta ndị dị nọhịa. Ahụhụ ga-adịrị gị, Jeruselem! Ị pụghị ịdị ọchaọ bụ ruo ole mgbe? 